17ο Πανελλήνιο Συνέδριο Ένωσης Ελλήνων Φυσικών

«Διδασκαλία των Φυσικών Επιστημών και μαθητές/μαθήτριες με ειδικές εκπαιδευτικές Ανάγκες»

Η διδασκαλία των Φυσικών Επιστημών είναι ιδιαίτερα σημαντική για τους μαθητές/ μαθήτριες με Μαθησιακές Δυσκολίες (ΜΔ) και γενικότερα με Ειδικές Εκπαιδευτικές Ανάγκες (ΕΕΑ) όχι μόνον γιατί αποτελεί κομμάτι της υποχρεωτικής σχολικής τους εκπαίδευσης αλλά γιατί:

* αποτελεί γνωστικό αντικείμενο που διδάσκεται σχεδόν αποκλειστικά στο πλαίσιο της γενικής τάξης και άρα μπορεί να ενισχύσει την ένταξή και τη συμμετοχή τους στη γενική τάξη
* αποτελεί χώρο πιθανής επιτυχίας για τους μαθητές αυτούς, διότι δεν συνδέεται άμεσα με τις κυρίαρχες ειδικές γλωσσικές δυσκολίες των μαθητών, στο βαθμό που η διδασκαλία δεν εστιάζει και ούτε στηρίζεται αποκλειστικά σε γλωσσικές δεξιότητες
* υποστηρίζει την ανάπτυξη δεξιοτήτων συλλογισμού οι οποίες μπορούν να αξιοποιηθούν γενικότερα από τους μαθητές.

Σκοπός της ειδικής συνεδρίας με θέμα

«Διδασκαλία των Φυσικών Επιστημών και μαθητές/μαθήτριες με ειδικές εκπαιδευτικές Ανάγκες»

που διοργανώνεται στα πλαίσια του 17ου Πανελλήνιου Συνεδρίου της Ένωσης Ελλήνων Φυσικών είναι να διερευνηθεί η διαλεκτική αυτή σχέση και να παρουσιαστούν ερευνητικές εργασίες και καλές εκπαιδευτικές πρακτικές σε όλο το σχετικό φάσμα.

Η Επιστημονική Επιτροπή καλεί τους συναδέλφους και τις συναδέλφισσες να υποβάλουν σχετικές εργασίες προς κρίση.

Για περισσότερες πληροφορίες, οδηγίες συγγραφής και υποβολής της εργασίας και online εγγραφή στο συνέδριο, μπορείτε να επισκεφτείτ ε τον ιστότοπο του Συνεδρίου: [www.eef17.gr](https://l.facebook.com/l.php?u=http%3A%2F%2Fwww.eef17.gr%2F&h=ATPzraXiyllVIsXz8ic1CVtyth5qjJeBpsI--KAZpORn19mQc9R_NIVOem1sx_hPZlvdVXYvAieikiNjSlsprzMYDhaPZalfg3_VgyqsdkYD8tIincFNipUb2iKNKt5Itil2-cni5b_X)

Για την επιστημονική επιτροπή

Διονύσης Βαβουγυιός